Главен инструктор Владимир Андреев
 
Владимир Андреев Андреев е роден през декември 1975 г в гр. София. Започва да тренира Тай Чи през 1991 г. в школата "Цин лун - Зелен дракон" под ръководството на Красимир Димитров - Китаеца.


Няколко години по-късно, той е избран да подпомага преподавателската дейност в школата като инструктор. В ранните години на демокрацията бойните изкуства в България търпят бурно развитие. Част от това развитие са и множеството първенства по вътрешни стилове и Тай Чи. Освен преподавателска си дейност Владимир съдийства на редица републикански първенства.


Поканен е от Краси- Китаеца да пътува с него, обучава и разпространява Чън стил Тай Чи в Пловдив и Бургас.


През 2005 г. участва в учредяването на Спортен клуб "Черен дракон" - София - школата приемник на "Цин лун - Зелен дракон".


През следващата година решава да преустанови преподавателската си дейност, за да започне да се занимава по-задълбочено и по-интензивно с Чън стил Тай Чи.


През 2012 г., след трагичната загуба на неговия дългогодишен приятел и учител Красимир Димитров - Китаеца, Владимир решава да се завърне към развитието и разпространението на Тай Чи в България. Съвместната дейност с Петър Драгоев и последвалите контакти с Грандмайстор Уан Хайдзюн, извеждат Тай Чи в България на съвсем различно по-високо ниво.


Поредицата от проведени семинари, както и естественото възприемане на Грандмайстор Уан за техен учител в духа на традиционното обучение и култура, значително подобровя развитието и разбирането за Тай Чи в България.


На 20 октомври 2018г., те са поканени от фамилия Чън да изпълнят демонстрация заедно с Майстор Чън Бин, с цел популяризиране на Тай Чи и китайската култура на международния икономически форум 16+1.


В момента той продължава да преподава и изучава Тай Чи в Спортен клуб "Черен дракон" – София.


 

 